Diari Oficial de la Generalitat Valenciana


Sumari del DOGV 812, del 27-04-1988 (1988/810987)

DECRET 47/1988, de 12 d'abril, del Consell de la Generalitat Valenciana, pel qual s'aprova el Pla de Programes Especials d'Assistència Sanitària i Grups Assessors Tècnics.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/04/12/47/dof/vci/html**

### Dades del document

Número de DOGV
:   812

Data del DOGV
:   27-04-1988

Secció del DOGV
:   DISPOSICIONS GENERALS

Número del document
:   1988/810987


Data del document
:   12-04-1988

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 47/1988, de 12 d'abril, del Consell de la Generalitat Valenciana, pel qual s'aprova el Pla de Programes Especials d'Assistència Sanitària i Grups Assessors Tècnics.  
La culminació del procés de transferències en matèria sanitària i la creació del Servei Valencià de Salut permeten de mamprendre la important tasca de coordinar el conjunt de serveis existents i impulsar l'activitat envers els problemes de salut que en cada cas meresquen atenció prioritària.  
Entre les necessitats sanitàries que la població presenta es troben determinades patologies que, per la seua especificitat i complexitat, requeresquen de l?elaboració d'un Programa Especial, tant en la seua concepció com en el seu desplegament. Per altra part, si la presència de professionals altament especialitzats sempre és necessària per a una adequada assistència sanitària, el concurs de personal de qualificació científica i tecnològica és encara més imprescindible quan es tracta de problemes de salut especials.  
Això aconsella la incorporació d'un instrument de planificació i coordinació que servesca per preparar les mesures i actuacions oportunes, cosa que es concreta en el Pla Especial que s'aprova, alhora que motiva la previsió de creació d'una estructura d'assessorament científico-tècnic que preste la necessària capacitat professional, tant per als Programes Especials del Pla com per a d'altres sectors assistencials.  
En atenció d'aquestes consideracions, a proposta del Conseller de Sanitat i Consum, i amb la deliberació prèvia del Consell en sessió celebrada el 12 d'abril de 1988,  
DECRETE:  
Article primer  
S'aprova el Pla de Programes Especials d'Assistència Sanitària de la Comunitat Valenciana, que es regirà pel que disposa aquest Decret, i al qual se sotmetrà l?establiment i desplegament de tots aquells Programes Especials que resulten necessaris per elaborar i executar les mesures i actuacions més adequades en aquelles àrees sectorials de l'assistència sanitària que ho requeresquen, per raó de la seua especificitat, complexitat o singulars circumstàncies.  
Article segon  
El compliment i desplegament del Pla de Programes Especials d'Assistència Sanitària correspon a la Conselleria de Sanitat i Consum, quedant adscrit a la Direcció General de Planificació de l'Assistència Sanitària, d'acord amb l'article 18, ñ) del Decret 159/1987, de 21 de setembre, i sens perjudici de la seua execució subsegüent pel Servei Valencià de Salut.  
Article tercer  
Com a òrgan encarregat de la direcció i control del Pla de Programes Especials es constituirà el Comitè Directiu, que tindrà la següent composició:  
a) President: El Director General de Planificació de l'Assistència Sanitària, de la Conselleria de Sanitat i Consum.  
b) Vice-President: El Cap de l?Area de Planificació i Coordinació de l'Assistència Sanitària i Programes Especials.  
c) Vocals: Un mínim de cinc i un màxim de set, nomenats pel Conseller de Sanitat i Consum, a proposta del Director General de Planificació de l'Assistència Sanitària, dels quals un pertanyerà al Servei Valencià de Salut i un altre serà el Coordinador del Grup Assessor Tècnic del Programa Especial que en cada cas es tracte.  
Article quart  
El Comitè Directiu del Pla de Programes Especials de l'Assistència Sanitària tindrà com a funcions:  
a) Elaboració dels objectius dels distints Programes integrants del Pla.  
b) Establiment de les línies de desplegament i fases d'actuació de cada Programa.  
c) Seguiment i control de les diverses fases de cada Programa.  
Article cinqué  
El President del Comitè Directiu elevarà els projectes i acords en termes de proposta al Conseller de Sanitat i Consum per a l'aprovació, si escau, mitjançant Ordre o, si s'escau, tramesa al Consell, segons corresponga per la naturalesa i abast del Programa.  
Article sisé  
El Vice-president del Comitè Directiu del Pla tindrà com a funcions específiques:  
a) Elaborar i impulsar les propostes de Programes quedetermine el Comitè Directiu.  
b) Dirigir i coordinar els treballs dels diferents Programes que s'establesquen per a cada cas específic.  
c) Substituir el President.  
Article seté  
Cada Programa Especial que s'elabore dins del Pla aprovat per aquest Decret podrà comptar amb un Grup Assessor Tècnic, format per professionals i tècnics amb experiència i prestigi reconegut, pertanyents a Institucions sanitàries, Entitats, societats científiques, etc., que seran nomenats pel Conseller de Sanitat i Consum en funció de la matèria concreta sobre la qual tracte cada Programa especial.  
Per a cada Programa i Grup Assessor Tècnic el Conseller de Sanitat i Consum nomenarà un Coordinador que s'integrarà com a Vocal en el Comitè Directiu, conformement al que estableix l'article tercer, apartat c).  
Independentment dels Programes Especials, el Conseller de Sanitat i Consum podrà crear així mateix Grups Assessors Tècnics per a aquelles altres matèries que requeresquen idèntic assessorament, encara que no donen lloc a l?elaboració d'un Programa Especial.  
Article vuité  
Els professionals que formen part dels Grups Assessors Tècnics hi participaran mentre el Programa es trobe en desplegament. La seua actuació serà exclusivament de col·laboració assessora, sense que se n'origine creació de lloc de treball, si bé la Conselleria de Sanitat i Consum abonarà, si s'escau, les indemnitzacions o despeses que l'assistència als Grups Assessors puga ocasionar, d'acord amb allò establert en el Decret 200/1985, de 23 de desembre, del Consell de la Generalitat Valenciana.  
DISPOSICIONS FINALS  
Primera  
El Conseller de Sanitat i Consum queda facultat per dictar les normes i adoptar les mesures que puguen caldre per a l'aplicació i el desplegament de que estableix aquest Decret.  
Segona  
Aquest Decret vigirà l?endemà de la publicació en el Diari Oficial de la Generalitat Valenciana.  
València, 12 d'abril de 1988.  
El President de la Generalitat,   
JOAN LERMA I BLASCO  
El Conseller de Sanitat i Consum,   
JOAQUIM COLOMER SALA


Còpia Permalink ELI